OpenLLM-France/wikimedia huggingface dataset:
# Deer Park (Ohio)

Deer Park Ohioko hiri bat da. Hamilton konderrian kokatua dago. 2010ean 5.736 biztanle zituen, 2,26 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q1004402
* Multimedia: Deer Park, Ohio / Q1004402
# Deer Park (Texas)

Deer Park Texasko hiri bat da. Harris konderrian kokatua dago. 2010ean 32.010 biztanle zituen, 27,08 kilometro koadrotan banatuta.

## Ikus, gainera

* Harris konderria

## Kanpo estekak

* Datuak: Q969319
* Multimedia: Deer Park, Texas / Q969319
# Deer Park (Kalifornia)

Deer Park Ameriketako Estatu Batuetako erroldak esleitutako leku bat da. Napa konderrian dago, Kalifornia estatuan. 1.294 biztanle ditu, 14,457345 kilometro koadroko azaleran banatuta.

## Ikus, gainera

* Napa konderria

## Kanpo estekak

* Datuak: Q2610680
* Multimedia: Deer Park, California / Q2610680
# Deer River (Minnesota)

Deer River Minnesotako hiri bat da. Itasca konderrian kokatua dago. 2010ean 930 biztanle zituen, 3,34 kilometro koadrotan banatuta.

## Ikus, gainera

* Itasca konderria

## Kanpo estekak

* Datuak: Q2190122
# Coulee City (Washington)

Coulee City Ameriketako Estatu Batuetako inkorporatutako herri bat da. Grant konderrian dago, Washington estatuan. 549 biztanle ditu, 2,37576 kilometro koadroko azaleran banatuta.

## Ikus, gainera

* Grant konderrian

## Kanpo estekak

* Datuak: Q1507847
* Multimedia: Coulee City, Washington / Q1507847
# Couleurs de l'incendie (filma)

Couleurs de l'incendie 2022ko Clovis Cornillac frantziar zinema zuzendariaren film dramatikoa da. Pierre Lemaitreren izen bereko eleberrian oinarrituta dago.

## Sinopsia

Oharra: Atal honek istorio osoa edo amaiera argitzen du.
Marcel Pericourten heriotzaren ostean, alaba Madeleinek aitaren negozioa jaso beharko du oinordetzan. Baina ez da hala, eta Paul, Marcelen semea, agertzen da negozioa bereganatzeko asmoz. Paulen kudeaketa eskasak enpresa gainbeherara eramango du, eta Maideleinek berea dena berreskuratzeko eta mendekua hartzeko aukera izango du.

## Aktoreak

* Léa Drucker : Madeleine Péricourt
* Benoît Poelvoorde : Gustave Joubert
* Alice Isaaz : Léonce Picard
* Clovis Cornillac : Lucien Dupré
* Fanny Ardant : Solange Gallinato
* Alban Lenoir
* Olivier Gourmet
* Jana Bittnerova : Vladi
* Philippe Ohrel : Adolf Hitler
* Jérémy Lopez : André Delcourt

## Erreferentziak

* ↑ «Coleurs de l'incendie» Berria 2022-11-05 CC BY-SA 4.0 lizentziapean.

## Kanpo estekak

* Datuak: Q112099877
# Coulis

Coulis bat (frantsesetik coulis; /kuli/ ahoskatua) saltsa lodia da, barazki edo fruitu pure iragaziaz egindakoa. Orokorrean, barazki-coulisa haragi- eta barazki-plateretan erabiltzen da, eta zopa edo beste saltsa batzuen oinarritzat ere erabil daiteke. Fruitu-coulisak maiz erabiltzen dira azkenburukoetan. Marrubi-coulisa, esate baterako, batez ere ur irakinetan egindako sagarrekin edo lima-tartarekin ezaguna da.

## Lehengo erabilerak

Jatorrian, haragi egosien zukuari zegokion, normalean, haragi-purean oinarritutako zopari, gaur egun, batzuetan itsaski pure zopari buruzkoa da.

## Erreferentziak

* ↑ «Bilaketaren emaitzak» www.hostelerialeioa.net (Noiz kontsultatua: 2023-03-29).
* ↑ (Ingelesez) Gisslen. Professional Baking. John Wiley & Sons ISBN 9781118083741..

## Kanpo estekak

* Datuak: Q1136961
* Multimedia: Coulis / Q1136961
# Coullemont

Coullemont Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 109 biztanle zituen.

## Demografia
### Biztanleria

2007an Coullemont udalerrian erroldatutako biztanleak 109 ziren. Familiak 40 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 12 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 43 etxebizitza zeuden, 37 familiaren etxebizitza nagusia ziren, 2 bigarren erresidentzia ziren eta 4 hutsik zeuden. Etxebizitza guzti hauek 43etxeak ziren. 37 etxebizitza nagusietatik 33 bere jabearen bizilekua ziren eta 4 alokairuan okupaturik zeuden; 1ek bi gela zituen, 8 etxek hiru zituzten, 6 etxek lau zituzten eta 22 etxek bost zituzten. 33 etxek euren parking plaza propioa zuten azpian. 16 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Coullemont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 0 |
| 0 | 70-74 | 4 |
| 4 | 65-69 | 4 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 8 | 40-44 | 4 |
| 12 | 35-39 | 8 |
| 8 | 30-34 | 4 |
| 0 | 25-29 | 0 |
| 0 | 20-24 | 0 |
| 4 | 15-19 | 4 |
| 12 | 10-14 | 12 |
| 12 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 75 ziren, horien artean 49 aktiboak ziren eta 26 inaktiboak ziren. 49 pertsona aktiboetatik 41 lanean zeuden (28 gizon eta 13 emakume) eta 8 langabezian zeuden (6 gizon eta 2 emakume). 26 pertsona inaktiboetatik 3 erretiraturik zeuden, 10 ikasten zeuden eta 13 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra erauzte enpresa batena zen.
2000. urtean Coullemont udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q994933
* Multimedia: Coullemont / Q994933
# Difficult Women

Difficult Women ('Emakume Zailak') Australiako Melbournen 1992an Lin Van Hek eta Joe Dolce-k sortutako literatura-folk musika kabaret feminista bat da.

## Historia

Difficult Women, Salem-en sorginen epaiketetatik hartutako izena da. 1992aren hasieran Lin Van Hek eta Joe Dolce bikotekideak ezarri zuten musika folkloriko literarioaren proiektu gisa. Hek-ek 'bizia' ematen zien "emakume zailei", Dolceren musika-konposizioen paperak interpretatuz. Batzuentzat, emakume zailak ziren, eta beste batzuentzat, ausartak. Taldeak antzerki-binetak, musika originala, abestiak, kantu harmonikoa eta otoitza konbinatuz lan egin zuen, gizarteak haiengandik espero zena desafiatzeko zuen jarreragatik "zailtzat" jo zituen emakumeen istorioak kontatzeko. Garai batean ameslariak zirela pentsatu beharrean, 'zailak' zirela pentsatu zuten feminista aitzindariei buruzkoa zen ikuskizuna.
Ikuskizun tipiko batek lau ordu baino gehiagoko materiala zuen emakumeei buruz: Virginia Woolf, Sylvia Plath, Frida Kahlo, Memphis Minnie, Sonya Tolstoi, Gertrude Stein, Alice B. Toklas, Camille Claudel, Katherine Mansfield eta Louisa Lawson. Lehen emanaldia 1992ko ekainaren erdialdean izan zen, La Mamas Theatre, Carlton (Victoria).
Erretratuak leunak baina argiak ziren, desberdintasunak markatzen zituzten aldageletan aldaketa azkar eta txikiak eginez.
1995eko otsailean, Difficult Women Carltoneko Budinski's Theatre of Exile izenekoan aurkeztu zen. Orduz geroztik, jarduera ugari egin dituzte.

## Erreferentziak

* 1 2 3 Leedham, Nicole. (1994-03-10). Characters More Different than Difficult. , 3 or.. Note: Hek's first name is shown as "Linn".
* 1 2 Fickling, David. (2002-11-29). Is there life after 'Shaddap You Face'?. .
* ↑ Difficult Women (17 June 1992 – 21 June 1992) [Event Description]. 1992.
* ↑ Event: Difficult Woman. AusStage.
* ↑ Deserved a Full Tilleys. 1994-03-18, 14 or..
* ↑ Difficult Women (14 July 1994 – 17 July 1994) [Event Description]. 1994.
* ↑ > Event: Difficult Women. AusStage.
* ↑ Difficult Women (8 February 1995 – 25 February 1995) [Event Description]. 1995.
* ↑ Event: Difficult Women. AusStage.
* ↑ Difficult Women (4 April 2007 – 4 April 2007) [Event Description]. 2007.
* ↑ Event: Difficult Women. AusStage.

## Bibliografia

* Van Hek, Linn; Dolce, Joe. (1998). Difficult Women. L. Van Hek & J. Dolce.

## Kanpo estekak

* Difficult Women
* Datuak: Q5275391
# Difusometro

Difusometroa edo eskatometroa gainazalen egoera kartografiko normala den jakiteko erabiltzen den tresna da. Mikrouhin sistema bat erabilita hauexek lurreko gainazalera bidaltzen dituzte. Honek ematen duen seinalearen arabera, bai oszilazioen zein soiruaren arabera normaltasuna epaitzen da. Adibidez, ozeanoetan dauden haize bolada handiek sortarazten dituzten mugimenduak neurtzeko erabiltzen ohi dira eskatometroak.

## Kanpo estekak

* Datuak: Q905295
* Multimedia: Scatterometers / Q905295
# Difusio

Difusioa, kimikan eta biologian, molekula eta solutuen garraio sistema itzuliezina da, zeinean molekulak kontzentrazio handian dauden eremu batetik kontzentrazio txikiagoan dauden beste eremu batera mugitzen diren. Mugimendu hori etengabea da tenperatura 0 absolutua izan ezean.
Difusioa gasekin eta likidoekin gertatu ohi da. Gas-molekulekin gertatzen den moduan, disoluzio baten molekulek edo ioiek disolbatzailearen bolumenean modu uniformean banatzeko joera nabarmena dute.
Difusioari esker gas bat edo disoluzioan dagoen substantzia bat zabaldu egiten da libre dagoen bolumen osoa bete ahal izateko. Molekulen berezko mugimendua da difusioaren jatorria.
Bi adibidek difusioa eguneroko fenomeno askoren atzean dagoela erakutsiko digute:
* azukre koskorra ur edalontzi batean lagatzen bada, uretan disolbatuko da berez
* lurrin usaina flaskotik aterako da goiko tapoia irekitzen dugunean
Sistema biologikoetan berebiziko garrantzia du difusioak. Adibidez, oxigeno kontzentrazioa biriketan odolean baino handiagoa denez, oxigenoak odolera pasatzeko joera du. Era berean, karbono dioxido gehiago dagoenez odolean biriketan baino, gas horrek biriketara joko du.
Difusio prozesuak Ficken legeen bidez azaltzen dira. Ficken lehenengo legeak difusioaren fluxua kontzentrazio gradientearekiko zuzenki proportzionala dela dio. Hots,
    J = -D.$\Delta C$
    J = difusio fluxua
    D = difusioaren koefizientea
    $\Delta C$ = kontzentrazioen gradientea
Ioien difusioa mintzetan zehar korapilatsuagoa da, kontzentrazio-gradienteaz gain gradiente elektrikoa ere kontuan hartu behar delako.

## Mintzetan barrenako difusioa

Sistema biologikoetan bi eremuen arteko difusioa gehienetan mintz batean zehar gertatzen da. Mintzak iragazkorra izan behar du difusioa gerta dadin.
Difusioaren bidez mintza zeharkatzen duen molekula orok mintzaren bi aldeetan kontzentrazio berdinean egoteko joera du. Horrek azaltzen du goian aipatu den oxigenoa eta karbono dioxidoaren trukea odolean eta biriketan.
Zeluletako mintza erdiragazkorra da. Osmosi hitza erabiltzen da zelula mintzean zehar uraren difusioa azaltzeko. Sistema biologikoetan bi difusio mota daude: difusio sinplea eta erraztua. Lehenengoaren bidez mugitzen diren substantziak zelula mintza zeharkatzen dute zuzenean, mintzean dauden poroak aprobetxatuz. Difusio erraztuan, aldiz, substantzia horiek proteina garraiatzaile baten laguntza behar dute mintza zeharkatzeko.
Garrantzi biologikoa duten molekula gehienek difusio erraztuaren bidez sartzen dira zelula barnera. Difusio sinplearen bidez ura, oxigenoa, karbono dioxidoa, etanola eta neurri ertain edo txikiaren gantz-azidoak sar daitezke

## Erreferentziak

* ↑ Ingraham, J.L., Ingraham, C: Introducción a la Microbiología, Ed. Reverté, 99-100 orr.

## Ikus, gainera

* Osmosi

## Kanpo estekak

* Datuak: Q163214
* Multimedia: Diffusion / Q163214
# Digenita

Digenita sulfuro motako minerala da.

## Ezaugarriak

Digenita sulfuro mineralaren formula kimikoa hau da: ${\ce {Cu9S5}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Digenite: Mineral information, data and localities.» www.mindat.org (Noiz kontsultatua: 12-05-2019).
# Diffserv

Diffserv sare arteko arkitektura bat da zeinen helburu nagusia eskalibilitatea bermatuz trafikoa maneiatu,klasifikatu eta QoS eskaintzea den. Horretarako datu fluxu desberdinak azterketzen ditu eta ez banakako konexio edo baliabide erreserbak. Bertan paketeak markatuak eta klasifikatuak dira tratu berezi bat lortzeko asmoz bidalketa bakoitzean.
Izan ere, Interneten diseinu originalean “best effort” zerbitzua erabiltzen zen. Zerbitzu honek inolako bermerik ez zuen ematen bere kalitateari dagokionez. Denborarekin ordea, Interneterako denbora errealeko aplikazioak sortzen hasi ziren heinean kalitatezko zerbitzu bat eskaintzeko interesa handiagotzen joan zen (1994. Urtea).
Itxura denez, zerbitzu bati kalitatea bermatzeko aukera bakarra ibilbide guztiko ahalmenaren erreserba egitean datza, ATM zirkuituen antzera eta horretarako beharrezkoa da tarteko router bakoitzak fluxu horren berri izatea. Honek konexiora ez zuzendutako modelo batetik konexiora zuzendutako modelo batetara aldatzea eragin zuelarik. Honela, 1997.urtean, IntServ arkitekturaren hobekuntza moduan sortu zen Diffserv izeneko modelo alternatiboa kalitatearen arazoa benetan argitzeko asmoz. DiffServ-en oinarrizko ideia honakoa litzateke; pakete bakoitzak idatzita darama gako bat zeinek adierazten duen zein klasetakoa den. Suposatzen da routerrak klase bakoitzari eman behar zaion tratamendua zein den badakiela eta ondorioz ez dute konexio edo fluxu konkretu batzuei buruzko informaziorik gordeta eduki behar.
DiffServ arkitektura trafikoaren klase desberdinen banaketan oinarritzen da. Beste era batetera esanda, kalitateari buruzko informazioa datagramatan idazten da eta ez routerretan. Honela, klase jakin bati dagozkion paketeak gako zehatz batekin markatzen dira, gako hau izanik klasea identifikatzeko behar dugun elementu bakarra. Bestalde, DiffServ teknologiaren bitartez saretik bidaltzen diren paketeei lehentasunak txertatzea planteatzen da. Tartean aurkitzen diren nodoen (routerren) ardura izango delarik pakete hauek aztertu eta bakoitza tratatzea. Honegatik esaten da DiffServ-ek IntServ-a baino eskalabilitate hobea duela.
Pakete bat router batetara sartzen denean, bideratzaile logikoak DSCP (tranferitzen diren datuen kalitatea desberdintzeko erabiltzen den balioa) balio jakin bat esleitzen dio paketea ilara jakin batetara bideratzeko edo portu horretan tratamendu bereziren bat emateko.
PHB-a(paketeen berbidalketa egiteko lehentasuna definitzen duen balioa) sare administratzaile baten bitartez konfiguratua dago eta honako hauek dira gaur egungo estandarrak:
* Default behavior
* Class selector behavior
* Expedited Forwarding behavior
* Assured Fordwarding (AF) behavior
Jarraian azaltzen den irudian Ipv4 eta Ipv6ren arteko desberdintasunak ikus genitzazke. Ipv4 bertsioan IP pakete bakoitzak “TOS octet” izeneko byte bat darama. Bestalde, Ipv6 bertsioan baliokidea den “octetoaren zerbitzu klasea” dago.

## Kanpo estekak

* Datuak: Q1224345
# Difluentzia

Hidrologian, difluentzia edo bifurkazioa ibaiak eta beste ur-lasterrak adar batzuetan banatzen direnean gertatzen den fenomenoa, deltetan gertatu ohi den bezala. Sortzen diren bi ibaiek, ondoren, ur ibilgu berdinean euren urak isurtzen badute, edo berriro elkartzen badira, ibai uharte bat sortzen da.
Difluentziak behin-behinekoak edo erdi-iraunkorrak izan daitezke, bi ibaiak banatzen dituen materialen gogoratasunaren arabera. Adibidez delta batean ematen direnek ez dute denbora gehiegi irauten. Arroka batek, mendi batek edo antzeko egitura batek bereizten dituenak denbora gehiago irauteko joera du.

## Kanpo estekak

* Datuak: Q720349
* Multimedia: River bifurcations / Q720349
# Dongqian lakua

Dongqian lakua (txineraz: 东钱湖), Txinako Herri Errepublikako Zhejiang probintziako Ningbo hiriaren hegoaldeko Yinzhou Barrutian dagoen lakua da.
Lakuak 20 kilometro koadroko azalera dauka.

## Historia

Historian zehar Zhejiang ekialdeko gunerik garrantzitsuena izan da.

## Ikus, gainera

* Ningbo

## Kanpo estekak

* (Ingelesez) Lakuaren argazkia Ingelesezko Wikipedian.
* Datuak: Q5296005
* Multimedia: Dongqian Lake / Q5296005
# Dongting aintzirako zubia

Dongting aintzirako zubia (txinera tradizionalez: 洞庭湖大桥) Txinako Herri Errepublikako Hunan probintziaren ipar-ekialdean dagoen Dongting aintziran eraikitako zubia da.

## Ezaugarriak

Zubia 2002an zabaldu zen, 920 milioi dolar gastatu eta gero. Zubiak, bi errei ditu norabide bakoitzean eta eraikuntzan azken urteetan Txinan erabilitako teknikarik aurreratuenetakoa erabili da.

## Ikus, gainera

* Dongting

## Kanpo estekak

* Datuak: Q3397461
* Multimedia: Dongting Lake Bridge / Q3397461
# Dongxiang barrutia

Dongxiang barrutia (txinera tradizionalez: 东乡区) Txinako barruti bat da, Fuzhou barruan. Azken zentsuaren arabera 452.900 biztanle zituen 1267.52 azaleran banatuta.

## Kanpo estekak

* Datuak: Q976821
* Multimedia: Dongxiang District / Q976821
# Dongqu, Panzhihua

Dongqu, Panzhihua (txinera tradizionalez: 东区) Txinako barruti bat da, Panzhihua barruan. Azken zentsuaren arabera 364.326 biztanle zituen 165 azaleran banatuta.

## Kanpo estekak

* Datuak: Q1241248
* Multimedia: Dong District, Panzhihua / Q1241248
# Dongshan barrutia

Dongshan barrutia (txinera tradizionalez: 东山区) Txinako barruti bat da, Hegang barruan. Azken zentsuaren arabera 80.000 biztanle zituen 4220.68 azaleran banatuta.

## Kanpo estekak

* Datuak: Q1197326
# Dongsheng barrutia

Dongsheng barrutia (txinera tradizionalez: 东胜区) Txinako barruti bat da, Ordos Hiria barruan. Azken zentsuaren arabera 427.000 biztanle zituen 2160 azaleran banatuta.

## Kanpo estekak

* Datuak: Q1241464
* Multimedia: Dongsheng District / Q1241464
# Dongtou barrutia

Dongtou barrutia (txinera tradizionalez: 洞头区) Txinako barruti bat da, Wenzhou barruan. Azken zentsuaren arabera 87.683 biztanle zituen 253.95 azaleran banatuta.

## Kanpo estekak

* Datuak: Q703873
* Multimedia: Dongtou District / Q703873
# Dongshan

Dongshan Txinako Herri Errepublikako hainbat tokiren izena izan daiteke:

## Lekuak

* Dongshan Barrutia: Xinjiang eskualde autonomoan dagoen Ürümqi hirian dagoen barrutia.
* Dongshan Barrutia: Guangdong probintziako Guangzhou hirian dagoen barruti-ohia, gaur egun Yuexiu Barrutiaren barruan dago.
* Dongshan Barrutia: Heilongjiang probintziako Hegang hirian dagoen barrutia.
# Dongshan Barrutia (Ürümqi)

Dongshan Barrutia (txinera sinplifikatuz: 东山区; pinyineraz: Dōngshān Qū), Ürümqi osatzen duten barrutietako bat da. 2003ko erroldaren arabera 100.000 pertsona bizi ziren 244,0 kilometro koadroko azaleran.

## Ikus, gainera

* Ürümqiren banaketa administratiboa

## Kanpo estekak

* (Txineraz) Dongshan barrutiko gobernuaren webgunea.
* Datuak: Q1131984
# Dongting

Dongting (txineraz: 洞庭湖; pinyinez: Dòngtíng Hú) Txinako Hunan probintziaren ipar-ekialdean dagoen aintzira bat da. Bere azalera Yangtze ibaiaren uholdeen menpe dago: gutxienez 2.820 km² izatetik, 20.000 km² izatera hel daiteke. Hubei eta Hunan probintziak aintziratik hartzen dituzte bere izenak: Hubei "aintziraren iparraldea" eta Hunan "aintziraren hegoaldea" esan nahi dute.
Dongting aintzira famatua da Txinako kulturan: Dragoi ontzien estropadak hantxe hasi zirelako. Dongtingo Junshan uhartea ere oso leku ospetsua da Txinan.
Han dinastiaren garaietan, Dongting Txinako aintzira handiena zen. Bere azalera zela eta, Zortziehuneko li Dongting (八百里洞庭) ezizena zuen. Gaur egun, herrialdeko bigarren handiena da (Poyang (鄱陽湖) nagusia izanik) bere azaleraren zati handi bat idortu egin delako.

## Ikus, gainera

* Dongting aintzirako zubia
* Asiako geografia.

## Kanpo estekak

* Datuak: Q216083
* Multimedia: Lake Dongting / Q216083
# Defentsa Ministerioa (Errusia)

Errusiako Federazioaren Defentsa Ministerioa (errusieraz: Министерство обороны Российской Федерации edo Минобороны России), MO, Minoboron edo MO РФ bezala ere ezaguna, Errusiako Indar Armatuen gobernu-gorputza da.
Errusiako Presidentea Errusiako Federazioko Indar Armatuen komandanteburua da; ondorioz, Ministerioaren jarduera oro zuzentzen du. Bestalde, Defentsa Ministroak Indar Armatuen gaineko agintari administratibo eta operatiboa da, egunez eguneko jardueratan. Indar Armatuen Estatu Nagusiak Presidentearen eta Defentsa Ministroaren jarraibideak eta aginduak betearazten ditu.
Ministerioaren eraikin nagusia, 1940ko hamarkadan eraikia, Arbat kaletik gertu kokaturiko Arbatskaya plazan dago. Ministerioaren beste eraikin batzuk Moskuko hiri osoan zehar daude banaturik. Ministerioaren Indar Armatuen kudeaketaz eta ikuskapenaz arduratzen den organo gorena Defentsa Kudeatzeko Zentro Nazionala da, Frunzenskaya Dikean kokatua eta Indar Armatuen agintea zentralizatzearen arduraduna.
Egungo defentsa-ministroa Sergei Xoigu da, armadako jenerala.

## Kanpo estekak

* Datuak: Q1146492
* Multimedia: Ministry of Defence of Russia / Q1146492
# Defernita

Defernita karbonato motako minerala da.

## Ezaugarriak

Defernita karbonato mineralaren formula kimikoa hau da: ${\ce {Ca6(CO3)2-x(SiO4)x(OH)7(Cl,OH)1-2x (x<0.5)}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Defernite: Mineral information, data and localities.» www.mindat.org (Noiz kontsultatua: 12-05-2019).
# Defiance (Iowa)

Defiance Iowako hiri bat da. Shelby konderrian kokatua dago. 2010ean 284 biztanle zituen, 1,02 kilometro koadrotan banatuta.

## Ikus, gainera

* Shelby konderria

## Kanpo estekak

* Datuak: Q1922681
* Multimedia: Defiance, Iowa / Q1922681
# Deferiet (New York)

Deferiet New York estatuko herri bat da. Jefferson konderrian kokatua dago. 2010ean 294 biztanle zituen, 1,68 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q3453169
# Danimarkako itsasarteko gudua

Danimarkako itsasarteko gudua, 1941eko maiatzaren 24an, Danimarkako itsasartean, Kriegsmarine alemaniar itsas armada eta Royal Navy britainiar itsas armadako ontzien arteko gudu bat izan zen. Hirugarren Reicharen aldetik Bismarck korazatua eta Prinz Eugen gurutzontzia borrokatu ziren, Erresuma Batuaren aldetik berriz, HMS Prince of Wales korazatua eta HMS Hood gurutzontzia.
Gudua hasi eta minutu gutxira, Bismarck korazatuak HMS Hood gurutzontzia hondoratu zuen. Britainiar gurutzontziko eskifaiako 3 lagun bakarrik salbatu ziren, gainontzeko 1.428 lagunak hilez. HMS Prince of Wales korazatuak Bismarck korazatuari su egin baina kalteak eragiteaz gain, gudua alemaniarrek irabazi zuten.
Halere, HMS Hood gurutzontzia hondoratua izanaren mendekuz, Royal Navyk Bismarck korazatua atzemateko gerra ontzi ugari itsasoratu zituen. Handik hiru egunetara, HMS Ark Royal hegazkin-ontziak eta Fairey Swordfish hegazkin torpederoak Bismarck korazatua topatu eta hondoratu egin zuten.

## Kanpo estekak

* Datuak: Q696607
* Multimedia: Battle of the Denmark Strait / Q696607